**ΕΝΟΤΗΤΑ 19**

**ΣΥΝΗΡΗΜΕΝΑ ΟΥΣΙΑΣΤΙΚΑ Α΄ και Β΄ ΚΛΙΣΗΣ**

**(ΓΡΑΜΜΑΤΙΚΗ ΣΕΛ. 50-51,55-56 §92 και 93 και Γ.Α.Ε. §99 και 100)**

**I. Α΄ ΚΛΙΣΗ**

**Α. ΥΛΙΚΟ ΓΙΑ ΕΠΕΞΕΡΓΑΣΙΑ**

**Να μελετήσετε τα παρακάτω παραδείγματα:**

**- Βοιωτοὶ ἐς Πλάταιαν ἐλθόντες τὴν γῆν ἐδῄουν (=λεηλατούσαν).**

**- Θέας δὲ ἄξιον τῶν ἐν Πειραιεῖ μάλιστα Ἀθηνᾶς ἐστι καὶ Διὸς τέμενος.**

**Οι υπογραμμισμένοι τύποι είναι συνηρημένα ουσιαστικά Α΄ κλίσης. Έχουν χαρακτήρα -α- ή -ε-, ο οποίος συναιρείται με την κατάληξη ως εξής: Ἀθηνᾶ (< Ἀθηνάα), μνᾶ (< μνάα), γῆ (< γέα), Ἑρμῆς (< Ἑρμέας).**

**Τα ονόματα αυτά κλίνονται σύμφωνα με τον επόμενο πίνακα
βλ. και Γ.Α.Ε. §92 και 93):**

|  |
| --- |
| **Ενικός αριθμός** |
| **(θ. Ἑρμεα-, Ἑρμη-) (θ. μναα-, μνα-) (θ. γαλεα-, γαλη-)** |
| **Ον.** | **ὁ** | **Ἑρμῆς** | **ἡ** | **μνᾶ** | **ἡ** | **γαλῆ** |
| **Γεν.** | **τοῦ** | **Ἑρμοῦ** | **τῆς** | **μνᾶς** | **τῆς** | **γαλῆς** |
| **Δοτ.** | **τῷ** | **Ἑρμῇ** | **τῇ** | **μνᾷ** | **τῇ** | **γαλῇ** |
| **Αιτ.** | **τὸν** | **Ἑρμῆν** | **τὴν** | **μνᾶν** | **τὴν** | **γαλῆν** |
| **Κλητ.** | **ὦ** | **Ἑρμῆ** | **ὦ** | **μνᾶ** | **ὦ** | **γαλῆ** |
| **Πληθυντικός αριθμός** |
| **Ον.** | **οἱ** | **Ἑρμαῖ** | **αἱ** | **μναῖ** | **αἱ** | **γαλαῖ** |
| **Γεν.** | **τῶν** | **Ἑρμῶν** | **τῶν** | **μνῶν** | **τῶν** | **γαλῶν** |
| **Δοτ.** | **τοῖς** | **Ἑρμαῖς** | **ταῖς** | **μναῖς** | **ταῖς** | **γαλαῖς** |
| **Αιτ.** | **τοὺς** | **Ἑρμᾶς** | **τὰς** | **μνᾶς** | **τὰς** | **γαλᾶς** |
| **Κλητ.** | **ὦ** | **Ἑρμαῖ** | **ὦ** | **μναῖ** | **ὦ**  | **γαλαῖ** |

**Β. ΠΑΡΑΤΗΡΗΣΕΙΣ**

**• Τα συνηρημένα πρωτόκλιτα ουσιαστικά:**

**α) Έχουν τις καταλήξεις των ασυναίρετων με εξαίρεση το ότι το -εα στον ενικό αριθμό το συναιρούν σε η:**

**ὁ Ἑρμέας - Ἑρμῆς· ενώ: τοὺς Ἑρμέας - Ἑρμᾶς.**

**β) Είναι περισπώμενα σε όλες τις πτώσεις.**

**Γ. ΑΣΚΗΣΕΙΣ**

**►Να αναγνωρίσετε τους τύπους συνηρημένων πρωτόκλιτων στις παρακάτω προτάσεις:**

**α) Τρίτος δὲ ὁ Δημητρίου πόλεμος κακὸν ἀνέλπιστον ἦλθεν ἐς τὴν γῆν.**

**β) Λίθοι τέ εἰσιν Ἑρμαῖ θέας ἄξιοι.**

**γ) Ἐνταῦθα καὶ Μαραθῶν, γεγραμμένος ἐστὶν ἥρως καὶ Θησεὺς Ἀθηνᾶ τε καὶ Ἡρακλῆς.**

**δ) Ἐγὼ μὲν οἶμαι, ἔφη ὁ Σωκράτης, εἰ ἀγαθοῦ ὠνητοῦ (=αγοραστή)**

**ἐπιτύχοιμι, εὑρεῖν ἄν μοι σὺν τῇ οἰκίᾳ καὶ τὰ ὄντα πάντα πάνυ ῥᾳδίως πέντε μνᾶς.**

**ε) Γῆς τῆς Θεσπρωτίδος ἔστι μέν που καὶ ἄλλα θέας ἄξια, ἱερόν τε Διὸς ἐν Δωδώνῃ καὶ ἱερὰ τοῦ θεοῦ φηγός (=βελανιδιά).**

**στ) Κατὰ δὲ τὴν ἔσοδον αὐτὴν ἤδη τὴν ἐς ἀκρόπολιν Ἑρμῆν, ὃν Προπύλαιον ὀνομάζουσι, καὶ Χάριτας Σωκράτην ποιῆσαι τὸν Σωφρονίσκου λέγουσιν.**

**II. Β΄ ΚΛΙΣΗ**

**Α. ΥΛΙΚΟ ΓΙΑ ΕΠΕΞΕΡΓΑΣΙΑ**

**Να μελετήσετε τα επόμενα παραδείγματα:**

**- Ὁ ἔχων νοῦν νοεῖν νοείτω.**

**- Οὐ παντὸς ἀνδρὸς ἐπὶ τράπεζαν ἔσθ’ ὁ πλοῦς.**

**Οι υπογραμμισμένες λέξεις είναι συνηρημένα ουσιαστικά Β΄ κλίσης. Έχουν χαρακτήρα -ο- ή -ε-, ο οποίος συναιρέθηκε με τις καταλήξεις ως εξής: νοῦς (< νό-ος), πλοῦς (< πλό-ος).**

**Τα ονόματα αυτά κλίνονται σύμφωνα με τον επόμενο πίνακα
 (βλ. και Γ.Α.Ε. §99 και 100).**

|  |
| --- |
| **Ενικός αριθμός** |
| **(θ. ἐκπλοο-, ἐκπλου-) (θ. ῥου-, ῥου-) (θ. ὀστεο-, ὀστου-)** |
| **Ον.** | **ὁ** | **ἔκπλους** | **ὁ** | **ῥοῦς** | **τὸ** | **ὀστοῦν** |
| **Γεν.** | **τοῦ** | **ἔκπλου** | **τοῦ** | **ῥοῦ** | **τοῦ** | **ὀστοῦ** |
| **Δοτ.** | **τῷ** | **ἔκπλῳ** | **τῷ** | **ῥῷ** | **τῷ** | **ὀστῷ** |
| **Αιτ.** | **τὸν** | **ἔκπλουν** | **τὸν** | **ῥοῦν** | **τὸ** | **ὀστοῦν** |
| **Κλ.** | **(ὦ)** | **ἔκπλου** | **(ὦ)** | **ῥοῦ** | **(ὦ)** | **ὀστοῦν** |
| **Πληθυντικός αριθμός** |
| **Ον.** | **οἱ** | **ἔκπλοι** | **οἱ** | **ῥοῖ** | **τὰ** | **ὀστᾶ** |
| **Γεν.** | **τῶν** | **ἔκπλων** | **τῶν** | **ῥῶν** | **τῶν** | **ὀστῶν** |
| **Δοτ.** | **τοῖς** | **ἔκπλοις** | **τοῖς** | **ῥοῖς** | **τοῖς** | **ὀστοῖς** |
| **Αιτ.** | **τοὺς** | **ἔκπλους** | **τοὺς** | **ῥοῦς** | **τὰ** | **ὀστᾶ** |
| **Κλ.** | **(ὦ)** | **ἔκπλοι** | **(ὦ)** | **ῥοῖ** | **(ὦ)** | **ὀστᾶ** |

**Β. ΠΑΡΑΤΗΡΗΣΕΙΣ**

**• Τα συνηρημένα δευτερόκλιτα ουσιαστικά:**

**α) Έχουν τις καταλήξεις των ασυναίρετων, εκτός από την ονομαστική, αιτιατική και κλητική ενικού, όπου η κατάληξη είναι -ου (από τη συναίρεση του ο + ο ή ε + ο).**

**β) Τονίζονται σε όλες τις πτώσεις στη συλλαβή που τονίζεται και η ονομαστική ενικού.**

**Γ. ΑΣΚΗΣΕΙΣ**

**►Στις προτάσεις που ακολουθούν να αναγνωρίσετε τους τύπους των δευτεροκλίτων συνηρημένων ουσιαστικών:**

**α) Τὸ γὰρ περισσὰ πράσσειν οὐκ ἔχει νοῦν οὐδένα.**

**β) Παρῆν τις ἐκ κατάπλου (=είχε μόλις έρθει).**

**γ) Καὶ εἶπεν Ἀδάμ· τοῦτο νῦν ὀστοῦν ἐκ τῶν ὀστέων μου καὶ σὰρξ ἐκ τῆς σαρκός μου.**

**δ) Χοῦς εἶ καὶ εἰς χοῦν ἀπελεύσῃ.**

**►Να συμπληρώσετε τα κενά στις παρακάτω προτάσεις με τους σωστούς τύπους των συνηρημένων δευτεροκλίτων ουσιαστικών που βρίσκονται σε παρένθεση:**

**α) Οἱ Κορίνθιοι, τόν τε ………… τὸν ἐπ’ οἴκου παρεσκευάζοντο καὶ**

**τροπαῖον ἔστησαν ἐν τοῖς ἐν τῇ ἠπείρῳ Συβότοις. (πλοῦς)**

**β) Οἱ ξύμμαχοι καὶ ὁ Ἀστύοχος τὸν ………… ᾔσθοντο. (θροῦς =μουρμουρητό του πλήθους)**

**γ) Ἐκφέρει φιάλας χρυσᾶς καὶ ………… καὶ κάλπιδας (=δοχεία) καὶ κόσμον παντοῖον καὶ δαρεικοὺς ἀμέτρους τινάς. (πρόχους)**

**δ) Οἱ Κερκυραῖοι τά τε ναυάγια καὶ νεκροὺς ἀνείλοντο τὰ κατὰ σφᾶς, ἐξενεχθέντα ὑπό τε τοῦ ………… καὶ ἀνέμου. (ῥοῦς)**

**ε) Φασὶ γὰρ μεταμελῆσαι τῶν ἐς Θεμιστοκλέα Ἀθηναίοις καὶ ὡς οἱ προσήκοντες τὰ ………… κομίσαιεν ἐκ Μαγνησίας ἀνελόντες. (ὀστοῦν)**

**στ) Ὁ Ἄτταλος Ἀττάλου μὲν παῖς ὤν, ………… δὲ Φιλεταίρου, τὴν ἀρχὴν Εὐμένους παραδόντος ἔσχεν ἀνε-ψιοῦ . (ἀδελφιδοῦς =ανεψιός)**